Diari Oficial de la Generalitat Valenciana


Sumari del DOGV 4257, del 27-05-2002 (2002/5581)

DECRET 78/2002, de 23 de maig, del Govern Valencià, pel qual s'autoritza la concessió d'un aval de la Generalitat Valenciana a la Fira Mostrari Internacional de València.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4257

Data del DOGV
:   27-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5581


Data del document
:   23-05-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * València
    * garantia
    * manifestació comercial

DECRET 78/2002, de 23 de maig, del Govern Valencià, pel qual s'autoritza la concessió d'un aval de la Generalitat Valenciana a la Fira Mostrari Internacional de València. [2002/A5581]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
Així mateix, la mencionada Llei d'Hisenda Pública establix en l'article 84.4, modificat per l'article 44 de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, que podrà renunciar-se al benefici d'excussió establit en l'article 1830 del Codi Civil.
  
D'altra banda, l'article 36 de la Llei 10/2001, de 27 de desembre, de Pressuposts de la Generalitat Valenciana per a l'exercici 2002, establix que la Generalitat Valenciana podrà prestar avals, durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per Fons de Titulització d'Actius promoguts per aquelles, fins a un límit conjunt de 601,01 milions d'euros. L'aval que s'autoritza per mitjà d'este decret està dins del límit esmentat.
  
Actualment, la Fira Mostrari Internacional està negociant una operació a llarg termini per al finançament dels projectes d'ampliació del recinte firal, que comprén una emissió d'obligacions i la subscripció d'un préstec bancari, que en conjunt ascendiran a 325 milions d'euros. La Generalitat Valenciana subscriurà amb la Fira Mostrari Internacional de València un conveni i un contracte programa, en el qual es fixaran una sèrie d'objectius de gestió i de generació d'ingressos, en relació amb l'emissió d'obligacions.
  
Així mateix, la dita operació inclou la concertació d'una línia de crèdit per part de la Fira Mostrari Internacional de València que té per finalitat assegurar l'atenció puntual de determinats pagaments derivats de l'operació de finançament abans mencionada.
  
En conseqüència, pot ser necessari atorgar, a favor de la Fira Mostrari internacional de València, un aval de la Generalitat Valenciana destinat a garantir esta línia de crèdit.
  
La necessitat de complir determinats terminis aconsella agilitar els tràmits per al compliment d'allò establit abans.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 23 de maig de 2002,
  
DECRETE
  
Article 1
  
S'autoritza el conseller d'Economia, Hisenda i Ocupació a concedir a la Fira Mostrari Internacional de València un aval destinat a garantir una operació de crèdit per import global de fins a 39.654.566,22 euros de principal, a fi de facilitar la liquiditat necessària per a atendre determinats pagaments derivats de l'operació de finançament del projecte d'ampliació del recinte firal.
  
El termini de vigència de l'anterior autorització acabarà el 31 de desembre de 2002.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, en l'atorgament de l'aval a què es referix l'article anterior es renunciarà al benefici d'excussió recollit en l'article 1830 del Codi Civil.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions de l'aval que s'ha de prestar, en el marc del que establix el present decret, la Llei d'Hisenda Pública de la Generalitat Valenciana i altra normativa d'aplicació.
  
València, 23 de maig de2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,